कौशल विकास एवं उद्यमिता मंत्रालय
प्रशिक्षण महानिदेशालय  ने सूचना प्रौद्योगिकी , नेटवर्किंग और क्लाउड कंप्यूटिंग में उन्नत डिप्लोमा  के पहले बैच  के परिणामों की घोषणा की
कौशल विकास और उद्यमिता मंत्रालय के तत्वावधान में प्रशिक्षण महानिदेशालय  ने सूचना प्रौद्योगिकी , नेटवर्किंग और क्लाउड कंप्यूटिंग में उन्नत डिप्लोमा  के पहले बैच  के परिणामों की घोषणा की। आईबीएम  के साथ समझौता ज्ञापन के तहत यह प्रशिक्षण 2018 के पाठ्यक्रम में हैदराबाद और बैंगलोर में दो राष्ट्रीय कौशल प्रशिक्षण संस्थानों  में पायलट आधार पर शुरू हुआ और इसे 2019 में 16 एनएसटीआई तक विस्तारित किया गया।
इस पाठ्यक्रम को राष्ट्रीय व्यावसायिक प्रशिक्षण परिषद  द्वारा स्तर 6 राष्ट्रीय कौशल योग्यता फ्रेमवर्क  कार्यक्रम के रूप में अनुमोदित किया गया है और यह 2 साल का पाठ्यक्रम एक ऐसा कार्यबल बनाने पर केंद्रित है जो उद्योग की विकसित कौशल आवश्यकताओं को पूरा करता है। इसके मॉड्यूल नई शिक्षण तकनीकों को अपनाने के लिए उद्योग के साथ साझेदारी करके समग्र दृष्टिकोण अपनाते हैं और छात्रों को अनुभव-आधारित, व्यावहारिक शिक्षा प्रदान करते हैं।
कार्यक्रम में हार्डवेयर रखरखाव, वेब विकास, क्लाउड आधारित विकास और परिनियोजन अथवा तैनाती, ऐनालिटिक्स और सॉफ्ट कौशल प्रशिक्षण पर उद्योग से संबंधित पाठ्यक्रम शामिल हैं। पहले वर्ष में पांच प्रमुख मॉड्यूल हैं, जिनमें से प्रत्येक 320 घंटे का है जो प्रतिष्ठा  आधारित एवं स्वतंत्र होने के साथ ही रोजगार कौशल पर ध्यान देते हैं। दूसरे वर्ष में प्रत्येक प्रशिक्षु को 320 घंटे के तीन वैकल्पिक मॉड्यूल में से दो का चयन करना होता है, और रोजगार से भुगतान प्रशिक्षण के 800 घंटे पूरे करने होते हैं। आईबीएम द्वारा इसके लिए प्रशिक्षण की शेष अवधि के लिए प्रत्येक प्रशिक्षु को मासिक वृत्ति  दी जा रही है। तीसरे बैच के डेढ़ वर्ष  के प्रशिक्षण में आईबीएम और उसके चैनल पार्टनर औद्योगिक फैकल्टी सपोर्ट के अलावा प्रशिक्षण पूरा होने के बाद छात्रों को उपयुक्त रोजगार में नियुक्ति के लिए सहायता  भी दे रहे हैं।
सफल प्रशिक्षुओं को बधाई देते हुए प्रशिक्षण महानिदेशालय  में महानिदेशक ने कहा, “डीजीटी डिजिटल शिक्षा  प्लेटफॉर्म के माध्यम से उद्योगों के साथ परस्पर सहयोग करके और प्रशिक्षण प्रविधियों के तरीकों का विस्तार करके नए युग के कौशल के साथ कौशल विकास के पारिस्थितिकी तन्त्र  को मजबूत करने के लिए अथक प्रयास कर रहा है। क्लाउड कंप्यूटिंग और कृत्रिम बुद्दिमत्ता  जैसे नए युग के कौशल के क्षेत्र में बहुआयामी डिजिटल कौशल प्रशिक्षण प्रदान करने में आईबीएम की विशेषज्ञता देश में बढ़ते कौशल अंतर को दूर करने के हमारे प्रयासों को मजबूत करेगी।
इस अवसर पर आईबीएम के भारत/दक्षिण एशिया के लिए सीएसआर लीडर मनोज बालचंद्रन ने कहा “महामारी के कारण कंपनियां अपने व्यवसाय को चलाने के लिए नए जमाने के प्रौद्योगिकी समाधानों को तेजी से अपना रही हैं, कृत्रिम बुद्धिमत्ता, विश्लेषण, क्लाउड कंप्यूटिंग, साइबर सुरक्षा आदि में सही कौशल की मांग बढ़ रही है। 2020 के आईबीवी अध्ययन में कहा गया है कि 10 में से 6 कंपनियां अपने डिजिटल परिवर्तन प्रयासों में तेजी लाने की योजना बना रही हैं, लेकिन अपर्याप्त कौशल उनकी प्रगति के मार्ग की सबसे बड़ी बाधाओं में से एक है। आईबीएम भारत के कार्यबल को बढ़ाने के लिए प्रतिबद्ध है और सरकार और आईटीआई के साथ उन्नत डिप्लोमा पाठ्यक्रम ने हमारे कौशल कार्यक्रमों के पैमाने और पहुंच को बढ़ाने में मदद की है, जिससे हमें अधिक शिक्षार्थियों के लिए करियर निर्माण विकल्प प्रदान करने में मदद मिली है”।
19 प्रशिक्षुओं का पहला बैच परीक्षा में शामिल हुआ और 14 ने इसमें सफलतापूर्वक परीक्षा उत्तीर्ण की। इसके अलावा 18 प्रशिक्षुओं को आईबीएम और उनके सहयोगी भागीदारों में रोजगार देने  की पेशकश की गई है ।
प्रथम बैच के मेधावी छात्र :
पहला स्थान दूसरा स्थान तीसरा स्थान
श्री. वुरुकुटी पवन कुमार श्री. विनोद कुमार के वी श्रीमती दुसा श्रीलेखा
एनएसटीआई विद्यानगर, एनएसटीआई, बेंगलूरू एनएसटीआई विद्यानगर, हैदराबाद
हैदराबाद
परिणाम निम्न लिंक पर देखे जा सकते हैं: https://ncvtmis.gov.in/Pages/CFI/Home.aspx